ज्यूडिशियल रिफॉर्म बिल पर बोले- तानाशाह सरकार को सेवाएं नहीं देंगे
इजराइल के प्रधानमंत्री बेंजामिन नेतन्याहू को न्याय सुधार बिल पर भारी विरोध का सामना करना पड़ रहा है। विरोधियों का कहना है कि वे सुधार के नाम पर न्यायपालिका पर कब्जा करना चाहते हैं। अब इजराइली सेना में भी नेतन्याहू का विरोध शुरू हो गयाConcerns rise in Israel as dozens of IAF pilots threaten to cease volunteering
इजराइल के प्रधानमंत्री बेंजामिन नेतन्याहू को न्याय सुधार बिल पर भारी विरोध का सामना करना पड़ रहा है। विरोधियों का कहना है कि वे सुधार के नाम पर न्यायपालिका पर कब्जा करना चाहते हैं। अब इजराइली सेना में भी नेतन्याहू का विरोध शुरू हो गया है।
इजराइली एयरफोर्स के 200 से अधिक फाइटर पायलटों ने चेतावनी दी है कि यदि पीएम नेतन्याहू अपनी जिद नहीं छोड़ते हैं, तो वे सामूहिक इस्तीफे दे देंगे। उनका कहना है कि वे तानाशाह सरकार को अपनी सेवाएं नहीं दे सकते हैं। उधर, एयरफोर्स के रिटायर पायलट और नेविगेटर्स के सबसे बड़े संगठन फोरम-555 ने भी नेतन्याहू सरकार को अल्टीमेटम दिया है।
फाइटर पायलट व इलीट कमांडो बोले- नेतन्याहू फैसला वापस लें
1700 लोगों के हस्ताक्षर वाले पत्र में कहा है कि वे सरकार की न्याय व्यवस्था में हस्तक्षेप के खिलाफ हैं। सरकार नहीं मानी तो वे वालंटियर सर्विस देना बंद कर देंगे। माना जा रहा है कि बड़े पैमाने पर एयरफोर्स के रिजर्व पायलट इस्तीफा देते हैं, तो इजराइल की सैन्य क्षमता प्रभावित हो जाएगी।
मजबूरी: रिजर्व वॉलंटियर पायलटों पर निर्भर है इजराइली एयरफोर्स
बिल का विरोध क्यों हो रहा है?
जनवरी 2023 में सत्ता में आने के अगले दिन ही पीएम नेतन्याहू की दक्षिणपंथी सरकार न्यायपालिका में सुधार की घोषणा की थी। सरकार ने सुप्रीम कोर्ट के जजों के चयन और संसद के फैसलों को बदलने की कोर्ट की क्षमता को प्रतिबंधित करने वाला बिल पेश किया।
उग्र विरोध के बाद नेतन्याहू मार्च में समझौते के लिए वार्ता शुरू की। जून में विपक्ष ने वार्ता छोड़ दी तो जुलाई में सरकार नया बिल ले आई जो निर्वाचित अधिकारियों के फैसलों को रद्द करने की कोर्ट की क्षमता को सीमित कर देगा। विरोधी कह रहे हैं कि नेतन्याहू सुप्रीम कोर्ट को नियंत्रित करना चाहते हैं।
रिजर्व बलों के इस्तीफों का सबसे ज्यादा असर किस पर होगा?
इजराइली सेना के सभी हिस्सों में रिजर्व फोर्स का अपना महत्व है, लेकिन सबसे ज्यादा असर इजरायल के एयरफोर्स पर होने की संभावना है। वहां की फाइटर स्क्वाड्रन अपने ऑपरेशन के लिए मुख्य रूप से रिजर्व पायलटों पर निर्भर है।
जो आम तौर पर सिविलियन काम करते हैं लेकिन जब भी जरूरत होती है तो महीने के कई दिनों पर वायुसेना में सेवा देते हैं। वे आम नागरिक के रूप में रहने के बावजूद हर माह वाॅलंटियर के तौर पर कुछ दिनों तक एयर फोर्स की ट्रेनिंग और युद्ध व टोही मिशन में शामिल होते हैं।
रिजर्व फोर्स पायलट क्या करते हैं...
इजराइल में 684 एयरक्राफ्ट हैं और एयरफोर्स में 34 हजार सक्रिय जवान हैं। इससे ज्यादा 55 हजार वाॅलंटियर रिजर्व जवान हैं। एयरफोर्स के रिजर्व वाॅलंटियर पायलट ही गाजा और सीरिया में एयर स्ट्राइक, इजरायल में पेट्रोलिंग, लेबनान और वेस्ट बैंक पर सर्विलांस जैसे काम करते हैं।
इतना ही नहीं, रिजर्व फोर्स के कई वाॅलंटियर के पास वायुसेना फूल टाइम जवानों से भी ज्यादा फाइटर विमानों और ड्रोन के संचालन का अनुभव हैं। एक्सपर्ट कहते हैं कि अगर इजराइल को ईरान के किसी परमाणु संयंत्र को निशाना बनाना हो तो वह रिजर्व पायलट के बिना नहीं हो सकता।